1996-Йили, шаңхәй бәш дөләт тәшкилати дегән нам астида хитай билән русийә, қирғизистан, қазақистан вә таҗикистан қатарлиқ мәмликәтләрниң асаслиқи чегра мәсилилирини музакирә қилиш вә чегра бихәтәрликлирини капаләткә игә қилиш шуари билән қурулған мәзкур тәшкилат өзиниң һәр қетимлиқ йиғинида үзлүксиз түрдә өз вәзипилирини көпәйтти шуниңдәк һәмкарлиқ даирисини кеңәйтип кәлгән иди. 2001-Йили, шаңхәй бәшлики өзбекистанни өз ичигә елиш билән шаңхәй һәмкарлиқ тәшкилати дәп өзгәртилди һәмдә бәш йиллиқ мусапини баштин кәчүрүп, чегра саһәсидин һәрбий, сиясий, иқтисадий, әдлийә вә мәдәнийәт саһәлирини өз ичигә алған кәң даириләр бойичә һәмкарлашқан хели мукәммәл бир тәшкилатқа айланди. Әлвәттә, шаңхәй һәмкарлиқ тәшкилатиниң һәр йили бир қетим өткүзүлидиған ташқи ишлар министирлири, дөләт мудапиә министирлири вә дөләт башлиқлири йиғинида изчил һалда бир қанчә йеңи һөҗҗәт имзалинип кәлмәктә.